Everton jidħlu għal Thiago Silva Everton daħlu fit-taqtiegħa biex jippruvaw jiksbu s-servizzi tad-difensur veteran Brażiljan Thiago Silva li wkoll qed jiġi segwit minn AC Milan. Dawn tal-aħħar kienu ferm favoriti li jakkwistawh iżda t-Toffees daħlu għalih permezz tal-coach tagħhom Carlo Ancelotti li jaf sew lil dan il-player meta kien imexxih fi żmien Paris St Germain. Fil-fatt il-preżenza tiegħu għandha tkun determinanti biex Silva jissieħeb mal-club minn Merseyside. Silva mhux se jġedded il-kuntratt maċ-champions Franċiżi u minkejja li għandu 35 sena qed jitqies bħala difensur validu ferm. Huwa se jilgħab l-aħħar logħbiet tiegħu ma' dan il-club proprju sa Awwissu meta tintlagħab l-aħħar fażi tal-UEFA Champions League.